पांच लाख का लोन जमा नहीं, 6.5 लाख की वसूली के लिए मकान सील
सेंट्रल बैंक ऑफ इंडिया की टीम ने की कार्रवाई, 30 दिन में पैसा जमा नहीं तो मकान की कुर्की होगी
भास्कर संवाददाता | पोरसा/मुरैना
ट्रैक्टर व जनरेट पंप आदि के सुधार का वर्कशाप खोलने के लिए सेंट्रल बैंक ऑफ इंडिया से लिया गया पांच लाख रुपए का लोन जमा न करने पर कार्रवाई हुई है। सोमवार को सेंट्रल बैंक ऑफ इंडिया की टीम ने पोरसा की अटेर रोड पर बंबा के पास पहुंचकर वहां एक मकान को सील कर दिया। इस मकान मालिक को 30 दिवस की मोहलत दी है कि अगर वह इस अवधि में 6.5 लाख रुपए के लोन को पूरा जमा करा देता है तो मकान के ताले खोले जाएंगे, वरना 11 लाख रुपए से अधिक कीमत के इस मकान की कुर्की की जाएगी।
सेंट्रल बैंक ऑफ इंडिया पोरसा शाखा के मैनेजर पंकज सिंह ने बताया कि महावीर सिंह सिकरवार निवासी अटेर रोड पोरसा बंबा के पास की अटेर रोड पर एक शॉप थी, ट्रैक्टर, जेनरेटर पंप सुधारे जाते थे। इन्होंने अपनी प|ी मुन्नीदेवी सिकरवार के नाम से पांच लाख रुपए का लोन लिया था। क्योंकि इनका मकान प|ी के नाम पर था। 24 मार्च 2015 में लोन लेने के बाद इन्होंने उसकी किश्तें जमा नहीं कीं, जिसके कारण 6 लाख पांच हजार रुपए की रिकवरी निकली।
इसके संबंध में इन्हें नोटिस दिए गए, लेकिन पैसा जमा नहीं हुआ। तब इस मामले में क्षेत्रीय कार्यालय से एलडीएम मुरैना के टी शाह, ग्वालियर से रूपेश भटनागर एडवोकेट पुलिस लेकर पोरसा आए।
पोरसा से मैनेजर पंकज सिंह इस टीम के साथ बंबा के पास सिकरवार परिवार के मकान पर पहुंचे। यहां मकान मालिक के परिवार को मकान से बाहर आने को कहा गया। फिर इस मकान को सील कर दिया। घर के सदस्य बाहर खड़े रहे, लेकिन सामान समूचा सील हो गया। पुलिस फोर्स व लेडीज पुलिस भी मौजूद होने से घर के लोगों ने कुछ कहने की हिम्मत नहीं जुटाई।
पैसा जमा नहीं किया तो होगी कुर्की
लोन देने से पहले बैंक ने जब इस मकान की सर्च कराई थी तो 17 मार्च को यह मकान 11.30 लाख रुपए कीमत का था। तब इस पर लोन जारी किया गया। अब 30 दिन का नोटिस दिया है कि बैंक के लोन की वसूली पूरी जमा हो जाएगी तब ताला खोला जाएगा। वरना मकान की कुर्की करके बैंक अपनी राशि ले लेगी, बाकी पार्टी को दे देगी।
पोरसा में छे लाख की वसूली के लिए बैंक ने मकान पर लगाया ताला।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva